Cupa României la fotbal a ajuns în faza sferturilor, iar opt echipe se luptă pentru un loc în finala ce va avea loc pe Stadionul Municipal din Sibiu, pe data de 15 mai.
Finala Cupei României va avea loc pe Stadionul Municipal din Sibiu
Cupa României se va relua la începutul lunii aprilie, când va începe faza sferturilor. Corvinul Hunedoara, CFR Cluj, FC U Craiova 1948, FC Voluntari, Universitatea Cluj, Hermannstadt, Universitatea Craiova și Oțelul Galați sunt echipele care se luptă pentru un loc în marea finală.
Finala a fost programată pentru data de 15 mai și va avea loc pe Stadionul Municipal din Sibiu. Aici a avut loc și finala din sezonul precedent dintre Sepsi OSK și Universitatea Cluj. Arena are o capacitate de 12.363 de locuri.
Cupa României, programul sferturilor
Marți, 2 aprilie, ora 19:30
Corvinul Hunedoara – CFR Cluj
Miercuri, 3 aprilie, ora 18:00
FCU 1948 Craiova – FC Voluntari
Miercuri, 3 aprilie, ora 21:00
Universitatea Cluj – FC Hermannstadt
Joi, 4 aprilie, ora 19:30
Universitatea Craiova – Oțelul Galați
Semifinale (17 aprilie 2024)
Câștigătoare meci 1 – câștigătoare meci 2
Câștigătoare meci 3 – câștigătoare meci 4